  Općinski načelnik temeljem Odluke o zakupu poslovnog prostora na području Općine Lišane Ostrovičke dana 26. listopada 2017. godine raspisuje

**J A V N I     N A T J E Č A J**

**za zakup poslovnog prostora**

**na području općine Lišane Ostrovičke**

I**. PREDMET JAVNOG NATJEČAJA ZA ZAKUP :**  
  
1. poslovni prostor u sklopu javno poslovne građevine Braština - Braština 41 B, Lišane Ostrovičke

* Površina 46,9 m2
* Prostor se daje u zakup s namjenom: ugostiteljstvo - caffe bar
* Rok na koji se prostor daje u zakup: 10 godina
* Početna mjesečna zakupnina: 1.641,50 kuna
* Poslovni prostor daje se u zakup u viđenom stanju, ulaganja koja padaju na teret zakupodavca nužna za stavljanje poslovnog prostora u funkciju, čiju će vrijednost utvrditi nadzorni inženjer, priznaju se i obračunati će se u mjesečnu zakupninu.
* Rok za uređenje i stavljanje u funkciju poslovnog prostora: 1 godina od potpisivanja ugovora.

**II. PRAVO SUDJELOVANJA:**

Pravo sudjelovanja na natječaju imaju sve pravne i fizičke osobe s prebivalištem u Republici Hrvatskoj, a koje uplate jamčevinu u iznosu od 10% od vrijednosti početne mjesečne zakupnine za poslovni prostor za koji se natječu i to na žiro račun Općine Lišane Ostrovičke IBAN HR7224070001823400004 s pozivom na broj HR68 7706-OIB i koje nemaju dospjele nepodmirene obveze prema državnom proračunu i Općini Lišane Ostrovičke, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.

Uplaćena jamčevina se vraća ponuditeljima koji ne uspiju u natječaju, dok se odabranim ponuditeljima uračunava u prvu mjesečnu ratu. Odustalim ponuditeljima jamčevina se ne vraća.  
     
**III. UVJET ZA ODABIR NAJPOVOLJNIJEG PONUDITELJA:**

Kao najpovoljnija ponuda utvrditi će se ona koja udovoljava općim i posebnim uvjetima natječaja, te kojom se ponudi najviša ponuđena cijena mjesečne najamnine.  
Prvenstveno pravo na odabir ponuditelja poslovnoga prostora imaju osobe iz članka 58. Zakona o pravima hrvatskih branitelja iz Domovinskoga rata i članova njihovih obitelji koje sudjeluju i udovoljavaju uvjetima natječaja iz najpovoljnije ponude, te ako nisu korisnici mirovine ostvarene prema tom Zakonu.

**IV. SADRŽAJ PONUDE:**

Ponuda obvezno sadrži:

1. Ime i prezime, odnosno naziv ponuditelja, adresa, OIB
2. Ponuđenu mjesečnu najamninu

Uz ponudu priložiti:

1. Dokaz o državljanstvu, odnosno upisu u odgovarajući registar
2. Dokaz o uplati jamčevine
3. Ovlaštenje, odnosno punomoć (za ovlaštene predstavnike)
4. Potvrda Porezne uprave o nepostojanju dospjele nepodmirene obveze prema državnom proračunu, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.
5. Potvrda Općine Lišane Ostrovičke o nepostojanju duga po bilo kojoj osnovi.
6. Dokaz o prvenstvu prema Zakonu o pravima hrvatskih branitelja iz Domovinskog rata – potvrda nadležnog ureda.

**V. ROK ZA DOSTAVU PONUDA**

Ponude se dostavljaju putem pošte ili predajom istih u pisarnicu u zatvorenoj omotnici uz naznaku „za natječaj za zakup poslovnog prostora pod rednim brojem\_\_\_- ne otvaraj“ na adresu: Općina Lišane Ostrovičke, Braština 41 B, Lišane Ostrovičke 23420 Benkovac u roku 15 dana od dana objave na oglasnim pločama Općine i na web stranici Općine: [www.lisane-ostrovicke.hr](http://www.lisane-ostrovicke.hr)

**VI. UVID U POSLOVNE PROSTORE**

Zainteresirani ponuditelji tijekom otvorenog natječaja mogu uz nazočnost ovlaštene osobe zakupodavca izvršiti uvid u poslovni prostor za koji se natječu uz prethodnu najavu osobno ili na tel. 023/661-001 (Općina Lišane Ostrovičke), svakim radnim danom od 8,00 do 14,00 sati, te zatražiti dodatna pojašnjenja u svezi natječaja.

**VII. OTVARANJE I ODABIR PONUDA**

Javno otvaranje ponuda obavit će Povjerenstvo dana **16. studenog 2017. godine**. godine s početkom u  **12,00 sati**.

Odluku o davanju u zakup donosi Općinski načelnik u roku 8 dana od dana otvaranja ponuda.

Najpovoljniji ponuditelj dužan je najkasnije u roku od 15 dana od dana provedenog natječaja preuzeti poslovni prostori i sklopiti Ugovor o zakupu. Ukoliko najpovoljniji ponuditelj ne postupi po navedenom bez opravdanog razloga, smatrat će se da je isti odustao od sklapanja Ugovora o zakupu, te će se objava za javni natječaj za predmetni poslovni prostor ponoviti.

KLASA: 022-01/17-01/136

URBROJ: 2198/29-17-2

Lišane Ostrovičke, 26. listopada 2017. godine

**OPĆINSKI NAČELNIK**

**Ivica Musić, dipl.ing.**